सादान

झारखण्ड में रहने वाली एक जातीय समूह, जो हिन्द-आर्य भाषाएँ बोलती है उन्हें सादान कहा जाता है। उनकी भाषा नागपुरी, खोरठा, पंचपरगनिया और कुरमाली भाषा को सामूहिक रूप से "सदानी भाषा" या "सादरी भाषा" कहा जाता है।

व्युत्पत्ति
सादान का तात्पर्य झारखण्ड के गैर-जनजातिय हिन्द-आर्य भाषी जातीय समूहों से है। सम्भवतः उत्तर भारत के एक जातीय समूह निषध से यह शब्द निकलता है।

जातियां और जातीय समूह
विभिन्न सदान जाति में मूलरूप से नागवंशी, भाठ, रौतिया, अहीर, तेली, भोगता, घासीं, झोरा, चेरो, चिक बड़ाइक, कुड़मी महतो, कुम्हार, लोहरा, भुंईया, धोबी (बाघवार) आदि शामिल हैं।

संस्कृति
झुमइर और डोमकच सदानो का लोक नृत्य है। अखरा गाँव का मैदान है जहाँ लोग नृत्य करते हैं। करम और जितिया सदानो के महत्वपूर्ण त्योहार हैं।  अन्य मुख्य पर्व होली, दिवाली, दशहरा, काली पूजा, टुसू पर्व, मकर संक्रांति, तीज, सहराय, फगुआ आदि है।

उल्लेखनीय लोग
फणि मुकुट राय, नागवंशी राजा
रघुनाथ शाह, नागवंशी राजा
दुर्जन साल, नागवंशी राजा
लाल चिंतामणि शरण नाथ शाहदेव, नागवंशी राजा
बख्तर साय, स्वतंत्रता सेनानी
मुंडल सिंह, स्वतंत्रता सेनानी
पाण्डे गणपत राय, स्वतंत्रता सेनानी
ठाकुर विश्वनाथ शाहदेव, स्वतंत्रता सेनानी
टिकैत उमराँव सिंह, स्वतंत्रता सेनानी
रघुनाथ महतो, स्वतंत्रता सेनानी
बिनोद बिहारी महतो, सांसद
निर्मल महतो, राजनीतिक किर्यकर्ता
गिरधारी राम गोंझू, साहित्यकार
आदित्य साहू, सांसद
मुकुंद नायक, लोक गायक और नर्तक
दीपिका कुमारी, भारतीय महिला तीरंदाजी खिलाड़ी
पूर्णिमा महतो, भारतीय महिला तीरंदाजी खिलाड़ी
निक्की प्रधान, भारतीय हॉकी खिलाड़ी

सन्दर्भ